मोर्केलको संन्यास
तीव्र गतिका दक्षिण अफ्रिकी बलर मोर्ने मोर्केलले अस्ट्रेलियाविरुद्ध चार खेलको टेस्ट शृंखलापछि अन्तर्राष्ट्रिय क्रिकेटबाट संन्यास लिने सोमबार घोषणा गरेका छन् । टेस्ट शृंखला किङ्समेडमा बिहीबार सुरु हुनेछ ।
डर्बान — तीव्र गतिका दक्षिण अफ्रिकी बलर मोर्ने मोर्केलले अस्ट्रेलियाविरुद्ध चार खेलको टेस्ट शृंखलापछि अन्तर्राष्ट्रिय क्रिकेटबाट संन्यास लिने सोमबार घोषणा गरेका छन् । टेस्ट शृंखला किङ्समेडमा बिहीबार सुरु हुनेछ ।मोर्केलले ८३ टेस्ट, १ सय १७ वान–डे अन्तर्राष्ट्रिय र ४४ ट्वान्टी–२० अन्तर्राष्ट्रिय खेलेका छन् । ३३ वर्षीय उनले टेस्टमा २ सय ९४ विकेट लिएका उनले सबै संरचनाको अन्तर्राष्ट्रिय क्रिकेटमा ५ सय २९ विकेट हात पारेका छन् ।‘यो निकै कठिन निर्णय हो तर नयाँ अध्याय सुरु गर्नका लागि यो नै उपयुक्त समय हो भन्ने मलाई महसुस भयो,’ उनले भने । यस निर्णयसँगै उनी अर्को वर्ष इंग्ल्यान्डमा हुने विश्वकपमा उनी उपलब्ध हुने छैनन् ।